पुलिस ने पकड़े 5 झपटमार भुच्चो रोड पर फिर लूटपाट
पिछले15 दिन से लोगों के साथ सरेबाजार लूटपाट करने वाले झपटमारों का कहर वीरवार को भी कम नहीं हुआ। पुलिस ने बेशक झपटमारी लूटपाट करने वाले 5 आरोपियों को गिरफ्तार कर 1 मोटरसाइकिल, 8 मोबाइल फोन बरामद किए लेकिन इसी दौरान तीन लुटेरों ने दिनदहाड़े भुच्चो रोड पर एक युवक को तेजधार हथियार दिखाकर उससे एक मोटरसाइकल, एक मोबाइल 23 हजार रुपए नकदी जीपीएस सिस्टम छीन लिया।
तीनयुवकों ने दिया वारदात को अंजाम : जगनदीपसिंह पुत्र सतपाल सिंह वासी गली नंबर-9, जोगी नगर बठिंडा ने बताया कि वह ब्लू डाट कोरियर कंपनी के पास काम करता है। 2:30 बजे के करीब बरनाला रोड पर जब महाराणा टीसीपी के पास पहुंचा तो मोटरसाइकिल पर आए तीन युवकों ने एक मोबाइल, नकदी, मोटरसाइकिल पार्सल वाला बैग छीन लिया। पुलिस ने लुटेरों के मोटरसाइकिल पर लगे नंबर की जांच करके रेड की तो वह नंबर प्लेट जाली निकला। थाना सिविल लाइन की पुलिस ने शहर के दो इलाकों से दो मोटरसाइकिल चोरी होने संबंधी मामले दर्ज किए हैं। पहले मामले में संजय कुमार पुत्र शाम लाल वासी अजीत रोड, बठिंडा का मोटरसाइकिल पावर हाउस रोड से चोरी हुआ। वहीं, दूसरे मामले में ज्ञान सागर पुत्र काली बहादुर वासी थर्मल कालोनी, बठिंडा का मोटरसाइकिल सुखसागर होटल के बाहर से चोरी हो गया।
रिमांड हासिल किया
पुलिसने पिछले 24 घंटों में 5 आरोपियों को गिरफ्तार किया है। इन आरोपियों से 1 मोटरसाइकिल, 8 मोबाइल फोन बरामद किए हैं। आरोपियों को अदालत में पेश करके रिमांड में लेकर पूछताछ में जुट गई है। एसएचओ राबिन हंस ने बताया कि बुधवार देर शाम पुलिस के हत्थे बठिंडा के रहने वाले तीन आरोपी चढ़ गए, जिनसे पुलिस को चार मोबाइल बरामद हुए। आरोपियों की पहचान दीप सिंह वासी जनता नगर, साहिल कुमार गौरव कुमार वासी परजापत नगर के तौर पर हुई। पुलिस ने 12 फरवरी को गिरफ्तार किए बाइक चोर गिरोह के पांचवे मेंबर हैप्पी उर्फ चिट्टा वासी बंगी दीपा को गिरफ्तार किया। महिला की बाली छीनने की वारदात में आरोपी हरजीत सिंह को नामजद किया है।
bho_Deva hin_Deva hin_Deva bho_Deva hin_Deva